
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3
U   I M E   R E P U B L I K E   H R V A T S K E

R J E Š E N J E

¸	Trgovački sud u Rijeci, OIB 88785964957, po sucu pojedincu Danieli Korlević, odlučujući o prijedlogu vjerovnika REPUBLIKE HRVATSKE, koju zastupa Županijsko državno odvjetništvo u Rijeci, OIB 5263428587, za otvaranje stečajnog postupka nad dužnikom BRUMAT - GRADNJA d.o.o. za graditeljstvo i poslovanje nekretninama, Rijeka, Ante Kovačića 17, OIB 14191887242, dana 23. prosinca 2016. donio je slijedeći

r i j e š i o    j e

	Odbacuje se prijedlog za otvaranje stečajnog postupka nad dužnikom BRUMAT - GRADNJA d.o.o. za graditeljstvo i poslovanje nekretninama, Rijeka, Ante Kovačića 17, OIB 14191887242.

Obrazloženje
	
	Financijska agencija, Regionalni centar Rijeka, Podružnica Rijeka, Frana Kurelca 8  je 30. listopada 2015. godine podnijela sudu zahtjev za provedbu skraćenog stečajnog postupka nad pravnom osobom BRUMAT – GRADNJA d.o.o. za graditeljstvo i poslovanje nekretninama, Rijeka, Ante Kovačića 17, OIB 14191887242 (dalje: pravna osoba).
	Uvidom u izvadak iz sudskog registra za pravnu osobu, sud je utvrdio da je rješenjem posl broj Tt-15/819-1 od 12. veljače 2015. godine pokrenut postupak brisanja po čl.70. Zakona o sudskom registru (Narodne novine broj 1/95, 57/96, 1/98, 30/99, 45/99, 54/05, 40/07, 91/10, 90/11, 148/13, 93/14; dalje: ZSR-a). 
	Prema odredbi čl.428. Stečajnog zakona (Narodne novine broj 71/15, dalje: SZ-a) sud će provesti skraćeni stečajni postupak nad pravnom osobom ako su ispunjene sljedeće pretpostavke: 
· ako nema zaposlenih
· ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana  
· ako nisu ispunjene pretpostavke za pokretanje drugog postupka radi brisanja iz sudskoga registra. 
	Obzirom da je prije podnošenja ovoga zahtjeva nad pravnom osobom pokrenut postupak brisanja u smislu čl.70. ZSR-a nisu ispunjene pretpostavke za provedbu skraćenog stečajnog postupka, zbog čega je sud rješenjem posl. broj 15 St-286/15 od 03. svibnja 2016. godine odbacio zahtjev za provedbu skraćenog stečajnog postupka nad pravnom osobom.
	Kako je predlagatelj podnio sudu temeljem čl.431. SZ-a 09. svibnja 2016. godine prijedlog za otvaranje stečajnog postupka nad pravnom osobom, valjalo je njegov prijedlog   odbaciti kao nedopušten, temeljem čl.358. st.3. ZPP-a, u vezi s čl.10. SZ-a. 
U Rijeci, 23. prosinca 2016. godine
							             	   Sudac
							                        Daniela Korlević 
UPUTA O PRAVNOM LIJEKU:
Protiv rješenja dopuštena je žalba. Žalba se izjavljuje u roku osam dana istekom osmoga dana od dana objave pismena na mrežnoj stranici e-Oglasne ploče sudova. Žalba se podnosi putem ovoga suda u dva istovjetna primjerka, a o žalbi odlučuje Visoki trgovački sud Republike Hrvatske.


DNA:
- predlagatelju po zz ŽDO Rijeka 
- e-Oglasna ploča

U Rijeci, 23.12.2016. g.

Stečajni sudac
Daniela Korlević


1

image1.png




